Tommy Fredvang:«Love the Way You Lie» av Eminem og Rihanna 

Fredvang er det man i hip hopens hjemland kaller «eager to please». 
Låtvalget er sikkert et smart et, sånn demografisk sett (den har jo vært på radio!), og han har næringsvett nok til å planke originalen etter beste evne. 
Snubler ikke for mye heller. 
Men så var det dette med «troverdigheten» da. 
Den uteblir, og det er et problem i en sang der aggressiv «attitude» er alt. 
Den kvinnelige vokalisten er heller ingen Rihanna. 
Men OK. 
Ganske «proft» dette, om vi skal følge «i den blindes rike er den énøyde konge»-logikken. 
